CNSU a actualizat lista țărilor cu risc epidemiologic ridicat. Ce țări au intrat în zona roșie.
Vineri a fost actualizată noua listă a țărilor cu risc epidemiologic ridicat. Spania, Suedia, Vietnam și Brunei Darussalam au înregistrat creșteri ale incidenței, trecând în zona galbenă. Scăderi ale incidenței sunt înregistrate în Bosnia și Herțegovina, Macedonia de Nord, Mongolia.
În ședința de vineri, Comitetul Naţional pentru Situaţii de Urgenţă a aprobat Hotărârea numărul 110 pentru actualizarea listei ţărilor/teritoriilor de risc epidemiologic ridicat. Conform acesteia, în zona roşie au intrat Franţa, Portugalia, Mauritius şi Insulele Mariane de Nord. Potrivit noilor modificări făcute vineri, în zona galbenă au intrat, din zona roşie, în urma scăderii incidenţei, Bosnia şi Herţegovina, Macedonia de Nord, Republica Moldova, Mongolia şi Belize, iar din zona verde, în urma creşterii incidenţei, Spania, Suedia, Vietnam şi Brunei Darussalam. În zona verde au intrat: Guam, Guyana, Suriname, Insulele Virgine ale Statelor Unite şi Insulele Turks şi Caicos.